Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 660/11/8802	Košice I, 25.7.2012
EEČ : 2-63-162-2012

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 2 písmeno b Trestného zákona číslo 300/2005 Zbierky zákonov v znení zákona číslo 317/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
- ako štatutárny orgán spoločnosti XXXXX, so sídlom XXXXX, XXXXX, IČO:31 662 609 neodviedol na účet XXXXX, splatné poistné na sociálne poistenie za zamestnancov prihlásených na sociálne poistenie za obdobia 03/2010, 04/2010, 06/2010, 09/2010, 10/2010, 12/2010, 01/2011, 02/2011, 03/2011, 05/2011 ako aj časť splatného poistného za zamestnancov vo výške 433,24 € za obdobie 11/2009, časť splatného poistného za zamestnancov vo výške 423,80 € za obdobie 12/2009, časť splatného poistného za zamestnancov vo výške 88,10 € za obdobie 05/2010 a časť splatného poistného za zamestnancov vo výške 222,90 € za obdobie 07/2010, celkovo tak neodviedol splatné poistné na sociálne poistenie za zamestnancov prihlásených na sociálne poistenie vo výške 3.106,15 €, pričom v čase splatnosti poistného mala XXXXX, so sídlom XXXXX, XXXXX, XXXXX na jeho uhradenie dostatok finančných prostriedkov, čím takto svojim konaním spôsobil XXXXX, so sídlom XXXXX, XXXXX, celkovú škodu vo výške 3.106,15 €,

lebo zanikla trestnosť činu
Odôvodnenie:
Uznesením vyšetrovateľa Okresného riaditeľstva PZ XXXXX, Odboru kriminálnej polície, sp. zn. ČVS-ORP-2376/8-OEK-KE-2011 z 18.10.2011 podľa § 199 ods. 1 Trestného poriadku bolo začaté trestné stíhanie a uznesením zo dňa 28.3.2012 podľa § 206 ods. 1 Trestného poriadku vznesené obvinenie XXXXX pre zločin neodvedenia dane a poistného podľa § 277 ods. 1, ods. 2 písm. b/ Trestného zákona, na tom skutkovom základe, ako je uvedené vo výrokovej časti tohto uznesenia.

	Po vykonaní dokazovania vo  vyšetrovaní bol tunajšej prokuratúre podľa § 209  ods. 1 Trestného poriadku predložený spisový materiál s návrhom policajného orgánu na rozhodnutie podľa § 215 ods. 1 písm. h/ Trestného poriadku, keďže obvinený predložil doklady o úhrade dlhu voči XXXXX v plnej výške 3106,15,- €. Úhradu dlžného poistného následne potvrdil aj splnomocnený zástupca XXXXX XXXXX XXXXX.

Podľa § 86 písm. e) Trestného zákona, trestnosť trestného činu neodvedenia dane a poistného podľa § 277 Trestného zákona zaniká, ak splatná daň a jej príslušenstvo alebo poistné boli dodatočne zaplatené najneskôr v deň nasledujúci po dni, keď sa páchateľ po skončení jeho vyšetrovania mohol oboznámiť s jeho výsledkami.
	
Podľa § 215 ods. 1 písm. h/ Trestného poriadku prokurátor zastaví trestné stíhanie ak zanikla trestnosť činu.

	Uhradením dlžného poistného, teda zanikla trestnosť činu neodvedenia dane a poistného podľa § 277 ods. 1, ods. 2 písm. b) trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor